CELEX: 62012TN0302
Language: el
Date: 2012-07-06 00:00:00
Title: Υπόθεση T-302/12: Προσφυγή της 6ης Ιουλίου 2012 — Torrefacção Camelo κατά ΓΕΕΑ — Pato Hermanos (Διακόσμηση συσκευασιών καφέ)

8.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 273/17
            
         Προσφυγή της 6ης Ιουλίου 2012 — Torrefacção Camelo κατά ΓΕΕΑ — Pato Hermanos (Διακόσμηση συσκευασιών καφέ)
   (Υπόθεση T-302/12)
   2012/C 273/29
   Γλώσσα του δικογράφου της προσφυγής:η ισπανική
   
      Διάδικοι
   
   
      Προσφεύγουσα: Torrefacção Camelo Lda (Campo Maior, Πορτογαλία) (εκπρόσωπος: J. Massaguer Fuentes, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Lorenzo Pato Hermanos, SA (Μαδρίτη, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο να κρίνει παραδεκτή την ασκηθείσα προσφυγή με όλα τα συνημμένα αντίγραφα και έγγραφα και να αναγνωρίσει συνακόλουθα ότι ασκήθηκε εμπροθέσμως και δεόντως προσφυγή κατά της αποφάσεως του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 17ης Απριλίου 2012, στην υπόθεση R 2378/2010-3, και, τηρώντας τις απαιτούμενες διαδικασίες, να κάνει δεκτή την υπό κρίση προσφυγή, εξαφανίζοντας την προσβαλλόμενη απόφαση και επικυρώνοντας την από 26 Νοεμβρίου 2010 απόφαση του τμήματος ακυρώσεως περί ακυρώσεως του κοινοτικού σήματος υπ’ αριθ. 0 0070 6940-0001, καταδικάζοντας ρητώς την Lorenzo Patos Hermanos, SA στα δικαστικά έξοδα, σε περίπτωση που αντιταχθεί κατά της υπό κρίση προσφυγής.
   
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται η κήρυξη της ακυρότητας: Σχέδιο με κόκκινο φόντο, καφέ κόκκους με λευκό περίγραμμα κατανεμημένους ατάκτως στο φόντο, και δύο οριζόντιες ρίγες, άνω και κάτω, χρώματος κίτρινου επί του κόκκινου φόντου, για προϊόντα της κλάσεως Locarno υπ’ αριθ. 99-00 — Καταχωρισμένο κοινοτικό σχέδιο υπ’ αριθ. 0 0070 6940-0001
   
      Δικαιούχος του κοινοτικού σήματος: Lorenzo Pato Hermanos, SA
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα
   
      Αιτιολογία της αιτήσεως κηρύξεως της ακυρότητας: Παράβαση των άρθρων 4 έως 9 του κανονισμού (ΕΚ) 6/2002
   
      Απόφαση του τμήματος ακυρώσεως: Η αίτηση κηρύξεως ακυρότητας έγινε δεκτή
   
      Απόφαση του τμήματος προσφυγών: Ακύρωση της αποφάσεως του τμήματος ακυρώσεως και απόρριψη του αιτήματος για την κήρυξη της ακυρότητας
   
      Προβαλλόμενοι λόγοι: Παράβαση των άρθρων 5 και 6 του κανονισμού (ΕΚ) 6/2002